SARL-NUUS SONDAG 28 JULIE 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: SARL NEEM DIE VOLGENDE STAP IN 5MHZ 
VOORTPLANTINGSNAVORSING GESAMENTLIKE WETENSKAP EN 
AMATEURRADIO DRAVRAG IN 2014 GELANSEER 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 


SARL NEEM DIE VOLGENDE STAP IN 5MHZ VOORTPLANTINGSNA- 
VORSING 


Die SARL sal teen die einde van Augustus `n baken op 5250kHz in werking 
stel. Hierdie aankondiging is tydens die Radio in Aksie Simposium wat gister, 
Saterdag 27 Julie, op Port Elizabeth plaasgevind het gemaak. Een van die HF 
senders by die NARS sal geprogrameer word om seine met gereelde tussenposes 
uit te stuur. Radioamateurs wat die toepaslike sagteware gebruik sal in staat 
wees om hierdie seine outomaties op hulle rekenaars vas te lê. 


Die ALE sagteware, `n komplekse kommunikasiestandaard, ook bekend as MIL- 
STD 188 141 en USA standard FED-STD-1045, sal gebruik word. In die 
verlede was die gebruik hiervan beperk tot duur militêre en kommersiële toerust- 
ing met ingeboude ALE beheerders. Gelukkig het die situasie verander met die 
ontwikkeling van programmatuur wat werking op persoonlike rekenaars deur 
middel van `n klankkaart moontlik maak. ALE word nou gereeld deur radioa- 
mateurs reg oor die wêreld gebruik. 


ALE beskik oor die vermoeë om `n spesifieke stasie, `n groep stasies, `n net of 
'n algemene (CO) te roep. Dit is ook moontlik om kort uitsendings te maak so- 
dat ontvangerstasies die heersende voortplantingstoestande kan bepaal. Hierdie 
uitsendings kan outomaties op gereelde tussenposes gemaak word. 'n Tipiese 
uitsending duur tien sekondes en die herhalingsinterval kan presies ingestel word. 
Aan die ontvangerkant word al die ontvangde seine aangedui in terme van roep- 
sein, “Bit Error Rate”, ontvangde sein-tot-geraas verhouding en die ontvangstyd. 
Hierdie inligting is van belang om die dekking en moontlikhede van `n 6Om uit- 
sending te bepaal. 


In `n artikel verduidelik Hannes Coetzee, ZSGBZP, die volledige werking. Hierdie 


artikel sal gedurende die volgende week op die “Propagation Research” bladsy 
van www.sarl.org.za geplaas word. Die ALE programmatuur is gratis en is op die 
RTA kompakte skyf beskikbaar gestel. `n Skakel, van waar die programmatuur 
afgelaai kan word, sal ook op die SARL se webwerf beskikbaar wees. Dit is 
belangrik om daarop te let dat slegs SARL lede wat geregistreer het 5250 en 5260 
kHz mag gebruik. Registrasiebesonderhede is op www.sarl.org.za beskikbaar. 
Volg die skakel aan die regterkant op die tuisblad van die webwerf. 


GESAMENTLIKE WETENSKAP EN AMATEURRADIO DRAVRAG IN 2014 
GELANSEER 


'n Konsortium met hul hoofkwartier in die Verenigde Koningkryk beoog om 
vroeg volgende jaar 'n reeks Kubussatelliete met gedeelde amateurradio en 
wetenskaplike navorsingsdoelwitte te lanseer. 'Tydens die OB 50 aanbieding 
by die “AMSAT-UK International Space Colloguium” is aangekondig dat twee 
Kubusatelliete met ESB, GG en FM transpondeerders gedurende die eerste 
helfte van 2014 in `n wentelbaan van GOOkm geplaas kan word. 


Die OB 50 projekspan berig dat hulle op 19 Julie `n Memorandum van Ver- 
standhouding met AMSAT-UK, AMSAT-Francophone en AMSAT-NL geteken 
het. Hierdie ooreenkoms sal twee radioammateur dravragte op Kubussatelliete 
moontlik maak. Hierdie mini-satelliete se doel is om die toets van sleutelkom- 
ponente voor die finale OB 50 sending moontlik te maak. 


Die hoofdoelwit van die @B 50 sending is om die temporale en ruimtelike veran- 
deringe van `n paar sleutelgegewens in die Aarde se laer termosfeer te bestudeer 
deur middel van `n network van sowat 40 dubbele kubusatelliete. Hierdie mini- 
satelliete met identiese wetenskaplike sensors en `n paar honderd voet uit mekaar 
gespasieer, sal in `n sirkelwentelbaan van 320 km geplaas word. Hiermee sal ons 
kennis van die min nagevorsde EF en F lae van die lonosfeer grootliks uitgebrei 
word. 


OB 50 sal ook die terugkeerproses van 'n satelliet deur die meting van `n aantal 
sleutelbesonderhede en die vergelyking van voorspelde en werklike trajekte en 
wentelleeftye bestudeer. Aan die begin van die sending sal die dravragte aan 
boord afwisselend gebruik word maar nadat die OB 50 verwante eksperimente 
afgehandel is sal die amateurradiotranspondeerders as die primêre sending ge- 
bruik word. 


Daar word verstaan dat die Universiteit van Stellenbosch een of meer van die 
kubusatelliete sal bou maar dit kon nie teen die uitsending van hierdie bulletin 
bevestig word nie. 


E-POS NUUSBRIEF Lede moet hulle e-pos die komende week dophou vir die 
“SARL Update Newsletter” met inligting oor die drie SATL se jaarlikse kom- 
petisies wat gedurende Augustus plaasvind. Dit is die SARL HF Foonkom- 
petisie, SARL Digitalekompetisie en die SARL GG kompetisie. Deelnemers wat 
logstate indien sal deelneem aan `n gelukkige trekking van 'n ARRL Antenna 
boek. 


LIGANUUS 
SARL LIDMAATSKAPHERNUWINGS 


Tot op hede het 989 lede hulle lidmaatskap hernu. Fakture is uitgestuur aan 
lede wat nog nie hernu het nie en hulle word aangemoedig om dit nou te doen 
en sodoende ononderbroke lidmaatskap van die Nasionale liggaam vir Amateur- 
radio te geniet. As jy nie `n faktuur ontvang het nie moet jy asseblief Maandag 
met Mariska by 011 675 2393 skakel ten einde besondehede te verkry. 


KLUBNUUS 
Geen klubnuus is gedurende die vorige week ontvang nie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


KOMPETISIENUUS 


CO 7Z7S - DIE SARL HF-FOONKOMPETISIE Die doel van die SARL HF- 
foonkompetisie is vir die deelnemers om kontak te maak met soveel moontlik 
amateurs in Suider-Afrika op die 20, 40 en 80 m amateurbande. Die foonkom- 
petisie vind plaas op Sondag 4 Augustus en begin om 18:00 UTC tot 16:80 
UTGO. 


U kan deelneem as `n enkeloperateur enkelband, enkeloperateur allebande, 
Multi-operateur enkelband of Multi-operateur allebande stasie. Tndividuele 
deelnemers en die klubstasies word aangemoedig om mee te ding. Die volgende 
frekwensies moet gebruik word 14 125 - 14 300 kHz; 7 063 - 7 100 en 7 1380 - 7 
200 kHz en 3 603 - 3 650 en 3 700 tot 3 800 kHz 


Die uitruiling is 'n RS verslag en `n opeenvolgende reeksnommer wat by 001 
begin. ESB kontak tel 1 punt, twee punte word verdien vir elke sone gewerk per 
band en `n verdere twee punte vir elke stasie gewerk op al drie bande. Kontakte 
met stasies buite die 8 kompetisie sones word toegelaat, slegs @OSO punte mag 
geëis word maar geen sone of drie-bander punte. 


Sertifikate word toegeken aan die eerste drie plekke en die hoogste enkele telling 
in elke wedstryd. Logs moet teen 12 Augustus vir die foonkompetisie ingedien 
word en gestuur word aan zsAbfn@netactive.co.za. 


SARL JD-NAELLOOP Dit is `n prettige aktiwiteit om Vrouedag tussen radioa- 
mateurs in Suider-Afrikaanse lande te vier. Roep “YL Sprint.” Die naelloop is 
op die lug vanaf 09:00 tot 10:00 UTC op Vrydag 9 Augustus. Die uitruiling is 
'n RS-verslag en YL of OM. 


Dit is `n foonnaellop op die 40 meterband (7 063 - 7 100 en 7 130 - 7 200 kHz). 
Kontak tussen YL stasies is 5 punte werd, kontak tussen YL en OM stasies is 3 
punte werd en kontakte tussen OM stasies is 1 punt werd. 


Logstate moet teen 17 Augustus ingedien word deur e-pos aan zs4bfn@netactive.co.za 


WERKING BUITE DIE BAND Radioamateurs word aangeraai om te verseker 
dat hulle volgens die modus en frekwensie soos in die TARU Streek 1 HF Band- 
plan werk. 


Op Saterdag 20 Julie tydens die Winter @RP-kompetisie, is daar opgemerk dat 
drie 7S1 stasies foon op 7 055 MHz gebruik wat in die digitale segment is. Die 
foonsegment op 40 meter begin by 7 063 MH. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Sonvlek Siklus 24 is die swakste in meer as 50 jaar wat bietjie van `n 
teleurstelling vir almal is. Daar is egter die moontlikheid dat die siklus nog 
'n piek kan oplewer. In die verlede het swak sonvleksiklusse ook al baie groot 
sonfakkels opgelewer. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 56. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge kan van tyd-tot-tyd oor Oos-Wes dagligpaaie voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


3-4 Augustus - Hamnet Winteruitdaging 4 Augustus SARL HF Foonkom- 
petisie 9 Augustus SARL JD Naelloop 30 Augustus Oos Rand Radio Tak 
AJV 14:00 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruit- 
sending vind op Maandae om 16:30 UTC op 3 230 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga saamgestel 
en geredigeer deur Louis Kirstein, ZS1LK. 


Dankie dat u geluister het, 73. 
/EX 


